L'asambleya esliche un comité ta fer a fayenas de rutina u afers administrativos que no amenistan d'a descusión de totz os miembros; o comité no tien poder ta prener decisions. Os comités pueden organizar-sen ells mesmos a traviés de diferents departamentos, incluyendo propaganda, cultura y archivos; prensa y información; tresorería y afers economicos; secretaría churidica y advogacía ta presos; acción sendical; acción social y secretariato cheneral. O numero de secretariatos puet variar a vegadas chuntando-se dos en una sola si ye menester. As delegacions d'as seccions sendicals d'as interpresas d'a branca tamién fan parti d'a comisión.